להט"ב ותחרות האירוויזיון
משתתפים להט"בים בתחרות

פול אוסקר היה הזמר ההומוסקסואל המוצהר הראשון שהשתתף בתחרות, כאשר ייצג את איסלנד באירוויזיון 1997, ודנה אינטרנשיונל הישראלית, הזמרת הטרנסג'נדרית הראשונה שהשתתפה בתחרות, הייתה לזמרת הלהט"בית הראשונה שזכתה בתחרות, בשנת 1998. מאז, זמרים להט"בים נוספים התמודדו וזכו בתחרות: מריה שריפוביץ', שזכתה באירוויזיון 2007 כשייצגה את סרביה, יצאה מהארון כלסבית בשנת 2013, קונצ'יטה וורסט, דמות הדראג המגולמת על ידי תומאס נויווירת ההומוסקסואל המוצהר, זכתה באירוויזיון 2014 כאשר ייצגה את אוסטריה; הזמר הביסקסואל המוצהר, דאנקן לורנס, היה הזוכה בתחרות 2019 עבור הולנד. לורן, זוכת אירוויזיון 2012 ואירוויזיון 2023 בו ייצגה את שוודיה, יצאה מהארון כביסקסואלית בשנת 2017. ויקטוריה דה אנג'ליס, חברת להקת הרוק האיטלקית מונסקין, שזכתה באירוויזיון 2021, היא לסבית, וגם עמיתה ללהקה אית'ן טורקיו מגדיר את עצמו כ"חופשי מינית".
באירוויזיון 2011 ייצגה את הממלכה המאוחדת להקת הבנים בלו, בה חברים דאנקן ג'יימס ההומוסקסואל ולי ראיין הביסקסואל.
באירוויזיון 2016 ייצג את ישראל הזמר ההומוסקסואל חובי סטאר. דווה בוב, אשר ייצג את הולנד, הוא ביסקסואל.
באירוויזיון 2017 ייצג את מונטנגרו הזמר סלבקו קלזיץ', הומוסקסואל מוצהר.
שרה אלטו, שייצגה את פינלנד באירוויזיון 2018, היא לסבית. מלובין, אשר ייצג את אוקראינה באותה שנה, יצא מהארון כביסקסואל בשנת 2021.
בילאל חסאני, שייצג את צרפת באירוויזיון 2019, מזדהה כקוויר. טום הוגו, אשר ייצג את נורווגיה כחלק מלהקת קיינו, הוא הומוסקסואל מוצהר.
בין משתתפי אירוויזיון 2021 המזדהים כלהט"בים נכללים מונטיין שייצגה את אוסטרליה, אשר מזדהה כביסקסואלית, לזלי רוי שייצגה את אירלנד, אשר מזדהה כלסבית, וסיל גרוונלייב אשר ייצג את מקדוניה הצפונית, ז'אנגו מקרוי אשר ייצג את הולנד וינדריק זיגוורט שייצג את גרמניה, המזדהים כהומוסקסואלים, ורוקסן שייצגה את רומניה, אשר מזדהה כג'נדרקוויר. הולדה קריסטין קולברונארדוטיר, אשר ייצגה את איסלנד כחלק מלהקת הליווי של דאדי פרייר, Gagnamagnið, מזדהה כפאנסקסואלית.
גם כמה ממנחי האירוויזיון לאורך השנים היו להט"בים, וביניהם אסי עזר, שהנחה את אירוויזיון 2019 בישראל, וניקי דה יאחר, שהשתתפה במשדר אירוויזיון: Europe Shine a Light והנחתה את אירוויזיון 2021. דה יאחר הייתה המנחה הטרנסג'נדרית הראשונה של התחרות.
| שנה | מדינה | מבצע/ת | שיר | גמר | חצי גמר | הערות |
| --- | --- | --- | --- | --- | --- | --- |
| 1959 | בלגיה בלגיה | בוב בני | "Hou toch van mij" | 6 | X | יצא מהארון כהומוסקסואל ב-2001, בגיל 75 |
| 1961 | בלגיה בלגיה | בוב בני | "September, gouden roos" | 15 | X | יצא מהארון כהומוסקסואל ב-2001, בגיל 75 |
| 1965 | הממלכה המאוחדת הממלכה המאוחדת | קייטי קירבי | "I Belong" | 2 | X |  |
| 1968 | הולנד הולנד | רוני טובר | "Morgen" | 16 | X |  |
| 1973 | שווייץ שווייץ | פטריק ז'ובה | "Je vais me marier, Marie" | 12 | X |  |
| 1988 | הולנד הולנד | ג'רארד ג'ולינג | "Shangri-La" | 9 | X |  |
| 1992 | שוודיה שוודיה | כריסטר ביורקמן | "I morgon är en annan dag" | 22 | X |  |
| 1997 | איסלנד איסלנד | פול אוסקר | "Minn hinsti dans" | 20 | X |  |
| 1998 | ישראל ישראל | דנה אינטרנשיונל | "דיווה" | 1 | X |  |
| 1999 | ישראל ישראל | צדי צרפתי |  |  |  | במאי |
| 1999 | ישראל ישראל | יגאל רביד |  |  |  | מנחה |
| 2001 | הולנד הולנד | מישל קורטנס | "Out on My Own" | 18 | X |  |
| 2001 | פולין פולין | אנדז'יי פיאסקזני | "2 Long" | 20 | X |  |
| 2002 | ישראל ישראל | שרית חדד | "נדליק ביחד נר" | 12 | X | יצאה מהארון בשנת 2021 |
| 2002 | סלובניה סלובניה | ססטרה | "Samo ljubezen" | 13 | X |  |
| 2004 | נורווגיה נורווגיה | קנוט אנדרס סרום | "High" | 24 | X |  |
| 2004 | דנמרק דנמרק | תומאס תורדרסון | "Shame on You" | X | 13 |  |
| 2004 | פינלנד פינלנד | יארי סילאנפה | "Takes 2 to Tango" | X | 14 |  |
| 2005 | אירלנד אירלנד | דונה מקאול (כחלק מהצמד דונה וג'ו) | "Love?" | X | 14 |  |
| 2006 | אירלנד אירלנד | בראיין קנדי | "Every Song Is A Cry For Love" | 9 | 10 |  |
| 2006 | שווייץ שווייץ | אנדראס לונדשטט (כחלק מההרכב six4one) | "If We All Give a Little" | 16 | X |  |
| 2007 | סרביה סרביה | מריה שריפוביץ' | "Molitva" | 1 | 1 | יצאה מהארון כלסבית ב-2013 |
| 2007 | שוודיה שוודיה | אולה סאלו (כחלק מלהקת ארק) | "The Worrying Kind" | 18 | X |  |
| 2009 | גרמניה גרמניה | אוסקר לויה (עם אלכס כריסטנסן) | "Miss Kiss Kiss Bang" | 20 | X |  |
| 2010 | ישראל ישראל | הראל סקעת | "מילים" | 14 | 8 |  |
| 2011 | הממלכה המאוחדת הממלכה המאוחדת | דאנקן ג'יימס ולי ראיין (כחלק מלהקת בלו) | "I Can" | 11 | X |  |
| 2011 | ישראל ישראל | דנה אינטרנשיונל | "Ding Dong" | X | 15 |  |
| 2011 | מלטה מלטה | גלן ולה | "One Life" | X | 11 |  |
| 2012 | שוודיה שוודיה | לורן | "Euphoria" | 1 | 1 |  |
| 2012 | נורווגיה נורווגיה | טוג'י | "Stay" | 26 | 10 |  |
| 2013 | אירלנד אירלנד | ראיין דולן | "Only Love Survives" | 26 | 8 |  |
| 2014 | אוסטריה אוסטריה | קונצ'יטה וורסט | "Rise Like a Phoenix" | 1 | 1 |  |
| 2014 | בלגיה בלגיה | אקסל הירסו | "Mother" | X | 14 |  |
| 2016 | הולנד הולנד | דווה בוב | "Slow Down" | 11 | 5 |  |
| 2016 | ישראל ישראל | חובי סטאר | "Made of Stars" | 14 | 7 |  |
| 2016 | קרואטיה קרואטיה | נינה קראליץ' | "Lighthouse" | 23 | 10 |  |
| 2017 | ישראל ישראל | אימרי זיו | "I Feel Alive" | 23 | 3 | יצא מהארון ביוני 2023 |
| 2017 | מונטנגרו מונטנגרו | סלבקו קלזיץ' | "Space" | X | 16 |  |
| 2018 | פינלנד פינלנד | שרה אלטו | "Monsters" | 25 | 10 |  |
| 2018 | אוקראינה אוקראינה | מלובין | "Under The Ladder" | 17 | 6 | יצא מהארון ביולי 2021 |
| 2019 | הולנד הולנד | דאנקן לורנס | "Arcade" | 1 | 1 |  |
| 2019 | נורווגיה נורווגיה | טום הוגו (כחלק מלהקת קיינו) | "Spirit in the Sky" | 6 | 7 |  |
| 2019 | צרפת צרפת | בילאל חסאני | "Roi" | 16 | X |  |
| 2019 | ישראל ישראל | אסי עזר |  |  |  | מנחה |
| 2021 | איטליה איטליה | ויקטוריה דה אנג'ליס ואית'ן טורקיו (כחלק מלהקת מונסקין) | "Zitti e buoni" | 1 | X |  |
| 2021 | איסלנד איסלנד | הולדה קריסטין קולברונארדוטיר (כחלק מלהקת Gagnamagnið) | "10 Years" | 4 | 2 |  |
| 2021 | הולנד הולנד | ז'אנגו מקרוי | "Birth of a New Age" | 23 | X |  |
| 2021 | ספרד ספרד | בלאס קנטו | "Voy a quedarme" | 24 | X |  |
| 2021 | גרמניה גרמניה | ינדריק זיגוורט | "I Don't Feel Hate" | 25 | X |  |
| 2021 | רומניה רומניה | רוקסן | "Amnesia" | X | 12 |  |
| 2021 | אוסטרליה אוסטרליה | מונטיין | "Technicolour" | X | 14 |  |
| 2021 | מקדוניה הצפונית מקדוניה הצפונית | וסיל גרוונלייב | "Here I Stand" | X | 15 |  |
| 2021 | אירלנד אירלנד | לזלי רוי | "Maps" | X | 16 |  |
| 2021 | הולנד הולנד | ניקי דה יאחר |  |  |  | מנחה |
| 2022 | אוסטרליה אוסטרליה | שלדון ריילי | "Not the Same" | 15 | 2 |  |
| 2022 | איסלנד איסלנד | אלין אפיסטודיר (כחלק מלהקת סיסטיר) | "Með hækkandi sól" | 23 | 10 |  |
| 2022 | ישראל ישראל | מיכאל בן דוד | "I.M" | X | 13 |  |
| 2022 | איטליה איטליה | מיקה |  |  |  | מנחה |
| 2023 | שוודיה שוודיה | לורן | "Tattoo" | 1 | 2 |  |
| 2023 | נורווגיה נורווגיה | אלסנדרה | "Queen of Kings" | 5 | 6 |  |
| 2023 | בלגיה בלגיה | גוסטף | "Because of You" | 7 | 8 |  |
| 2023 | סרביה סרביה | לוק בלאק | "Samo mi se spava" | 24 | 10 |  |
| 2023 | הממלכה המאוחדת הממלכה המאוחדת | גרהם נורטון |  |  |  | מנחה |
| 2024 | אירלנד אירלנד | במבי ת'אג | "Doomsday Blue" | 6 | 3 |  |
| 2024 | בלגיה בלגיה | מוסטי | "Before the Party's Over" | X | 13 |  |
| 2024 | דנמרק דנמרק | סאבה | "Sand" | X | 12 |  |
| 2024 | הממלכה המאוחדת הממלכה המאוחדת | אולי אלכסנדר | "Dizzy" | 18 | X |  |
| 2024 | ליטא ליטא | סילבסטר בלט | "Luktelk" | 14 | 4 |  |
| 2024 | סן מרינו סן מרינו | קנזי לובט (כחלק מלהקת מאגרה) | "11:11" | X | 14 |  |
| 2024 | שווייץ שווייץ | נמו | "The Code" | 1 | 4 |  |